باسيلى بطرس

باسيلى افندى بطرس مؤسس جمعية اصدقاء الكتاب المقدس
في بداية القرن العشرين كانت الحالة الروحية في الكنيســة القبطية ضعيفة جدا فأعطى الفرصة للبروتستانت والارساليات لتنشط و ينضم إليها عدد كبير من شباب الكنيسـة بل عائلات قبطية بأكملها .

وقتها و في وسط هذا الظلام الحالك ظهر شاب قبطي ارثوذكسي غيور على كنيسته و مجدها هو باسيلي بطرس اللى اتولد سنة 1882 في أبنوب الحمام أسيوط وبعد ان تخرج من الاكليريكيه اتعين بطنطا مدرس للدين وواعظ كمان اصدر مجلة الفتى القبطى وكتاب الدرة البهية في أحكام العقيدة الأرثوذكسية

وصلت أخبار وكتابات باسيلى افندى إلي المجلس الملي العام بالقاهرة فتم نقله للاستفادة منه فاتعين مدرس للدين بمدرسة الأقباط بالأزبكية وواعظ بكنائس العاصمة مع أشهر اثنين هما القمص فلتاؤس عوض وحبيب جرجس

بعدها فكر أعضاء المجلس الملي العام في إنشاء جمعيه قبطيه واختير باسيلي لهذه المهمه وتم إيفاده في بعثة إلي انجلترا على نفقة المجلس سنة 1903 ليدرس نظم الجمعيات لمدة أربع سنوات أنفق عليه ثلاث سنوات ثم توقف المجلس عن الدفع في السنة الرابعة فإضطر باسيلي ان يبيع نصيبه في عقار يمتلكه ليكمل رسالتة وعاد سنة 1907 بعد أن حصل علي الدبلوم بتفوق.

وبعد ان عاد فكر في تأسيس جمعـية تحمـل اسم الكتاب المقدس فعرض فـكرته على صديقه القديس حبيب جرجس اللى تحمس للفكرة وعرض رئاسة الجمعية علي مرقس باشا سميكه اللى أعجب بالفكره كمان انضم الى عضويتها إبراهيم بك تكلا واختير باسيلي سكرتير عاما للجمعية وبدأ نشاطها بالفجالة سنة 1908.

ظل باسيلي يعمل بجد روحي و إجتهاد و مثابرة بين طلبـة المدارس الثانوية فابتدأ يعلمهم الكتاب المقدس وكون لجان من الشباب تتعاون معه في الخدمة وعمل منهم مندوبين للمدارس واتفق مع مديري تلك المدارس بأن يرسل لهم مجانا مدرسين للدين كل يوم أحد.

كمان انشاء منازل للطلبة المغتربين فكان سباقا في فكرة المدن الجامعية وكان يديرها بنفسـه روحيا و ماديا و إجتماعيا وكان خريجي تلك المنازل بعد اتمام دراستهم و عودتهم إلى بلادهم يؤسسون فروع للجمعية حتى وصلت لـ 50 فرع فى انحاء الجمهورية كمان اسس مكتبات الكنائس وخدمة القرية وفريق الكشافة والكورال و غيرها.

توفى باسيلى افندى سنة 1921 عن عمر 39 سنه ورغم صغر سنة الا ان اعمالة الجليلة لا تقاس بعدد السنين قال عنه قداسة البابا شنوده أن باسيلى افندى عاش محبا للكتاب المقدس وترجم الكثير من أقوال الآباء وساهم في نشر معلومات عن التقليد والطقس وكان هو الرائد في جيلنا كمان تتلمذ في الجمعية العديد من المطارنة والأساقفة والقمامصة والرهبان والعلمانيين .

تصنيف:تعليم